Ще ти видим как да започнеш
да използваш jQuery в твоята уеб страница.
Първата стъпка е да включиш библиотеката jQuery
в кода си, като използваш тага .
Досега в тага поставяхме нашия JavaScript код,
но този път ще добавя атрибута src.
Трябва да му задам URL. Какъв е този URL?
Ако работя на своя компютър и съм свалила jQuery
в същата директория, в която е и моята уеб страница,
мога просто да напиша "jquery.js" тук.
Но тук в Кан Академията това няма да работи.
Тук ми трябва абсолютният URL на jQuery
от някакъв онлайн сървър.
Има списък с тези URL-и на jquery.com,
а аз ще взема един от тях и ще го поставя тук.
Ето така.
Добре. Сега ще ти обясня някои неща за този URL.
Първото е, че започва с "https".
Това означава, че е сигурен URL.
В страниците на Кан Академията позволяваме
да се използват само сигурни ресурси,
а това като цяло е добра практика при разработката на уеб.
Добре. Второто нещо е, че се намира
на сървър на Google: googleapis.com.
Този сървър се нарича CDN,
мрежа за доставка на съдържание ("content delivery network"),
което означава, че е оптимизирана
за доставяне на статични файлове като JavaScript библиотеки
и ги доставя много бързо.
Аз имам доверие на този Google сървър
и като цяло трябва винаги да имаш доверие на сървърите,
от които взимаш скриптове,
тъй като те биха могли да направят лоши неща на твоята страница.
Добре. Третото нещо е, че има номер на версията
в този URL: 2.1.4.
jQuery библиотеката се разработва активно
и често има нови версии.
Числата отляво показват главните промени във версиите,
а числата отдясно показват малките промени.
Тук използвам jQuery 2,
което работи в съвременните браузъри,
но не работи на IE8.
За собствения си сайт
можеш да решиш коя версия ще използваш
според това, което ти трябва.
Добре. Включихме jQuery.
Нека започнем да я използваме
в друг таг .
Всяка JavaScript библиотека предлага функции
и дава имена на тези функции.
Трябва да разгледаме документацията,
за да намерим имената на тези функции
и да разберем какво правят.
Библиотеката jQuery предлага една главна функция
с много кратко име.
Само знак за долар "$".
Това означава, че първото, което пишем, е долар,
след това две скоби, защото е функция,
и разбира се точка и запетая.
Хубаво е, че името на тази функция е толкова кратко,
защото ще я извикваме доста често.
Има много неща, които можем да подадем на тази функция,
но за този пример
ще подам символния низ "h1".
След като направя това,
то казва на jQuery да намери
всички елементи h1 на страницата
и да ги върне като jQuery обект за колекция.
След като направих това
мога да извикам други методи върху jQuery обекта,
за да манипулирам всички h1 елементи, които намерих.
Ако искам да променя текста в тях,
мога да извикам функцията text()
и да ѝ подам низ.
Случва се! Да!
И сме готови!
Това е първият ни jQuery код.
Включихме jQuery библиотеката с тага ,
казахме на jQuery да намери всички h1 елементи на страницата,
а след това казахме на jQuery да промени текста на всички тях.
Ако останеш с нас, ще минем през още много неща
много по-подробно,
още начини да избираме и манипулираме елементи,
като използваме jQuery в отговор
на събития на потребителя на страницата,
плюс забавни неща като анимации и ефекти.